**ADATKEZELÉSI TÁJÉKOZTATÓ**

**Szombathely Megyei Jogú Város Polgármesteri Hivatalánál az elektronikus** **ügyintézéshez kapcsolódó adatkezeléshez**

*(hatályos 2021.09.20. napjától)*

1. **BEVEZETŐ**

Szombathely Megyei Jogú Város Polgármesteri Hivatala (továbbiakban: Hivatal vagy Adatkezelő) **a hozzá a https://www.szombathely.hu/ugyintezes/hivatali-ugyintezes/ útvonalon keresztül kezdeményezett elektronikus ügyintézési szolgáltatások során történő adat**kezelésről a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

1. **AZ ADATKEZELŐ ÉS KÉPVISELŐJE ELÉRHETŐSÉGEI**

Az Adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉS CÉLJA, JOGALAPJA, AZ ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE**
2. Az adatkezelés célja: az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvénynek (továbbiakban: E-ügyintézési tv), valamint az adott ügytípusra irányadó törvényi rendelkezéseknek való megfelelés.
3. Az adatkezelés jogalapja: az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges – GDPR 6. cikk (1) bekezdés e) pontja.
4. Az adatkezeléssel érintett személyek köre: az Adatkezelőnél elektronikus ügyintézési szolgáltatást igénybe vevő személyek.
5. A kezelt adatok köre: a Hivatal az adatminimum elvének érvényesülése érdekében csak olyan adatok szolgáltatását kéri, amelyek az adott ügytípusra vonatkozó jogszabályok rendelkezései szerint, illetve az adott ügy elintézéséhez ténylegesen szükségesek. Az adott kérelem, bejelentés elintézéséhez szükséges adatkör az adatlap megnyitásával megismerhető.
6. *közigazgatási hatósági ügyekben:*

az általános közigazgatási rendtartásról szóló 2016. évi CL. törvény 27. §-ában felsorolt adatkörök: az ügyfél és az eljárás egyéb résztvevője természetes személyazonosító adatai (a 1996. évi XX törvény alapján: családi és utóneve, születési családi és utóneve, születési helye, születési ideje, anyja születési családi és utóneve), a tényállás tisztázásához szükséges további személyes adatok, valamint az adott ügytípusra vonatkozó ágazati jogszabályban, helyi önkormányzat rendeletében meghatározott személyes adatok.

1. *nem közigazgatási hatósági ügyben:*

olyan adatok, amelyek az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükségesek; amelyeket az Érintett önként megadott, valamint amelyek az Érintettel kötendő szerződés vagy a Hivatalra irányadó jogi kötelezettség teljesítéséhez szükségesek.

1. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
2. Az adatok megismerésére jogosult személyek köre: a személyes adatokat a Hivatalban az ügy elintézésére illetékes szervezeti egység munkatársai, illetve szükség esetén – az ügyleírásban foglaltak szerint – az Önkormányzat szervei ismerhetik meg.
3. Adattovábbítás: amennyiben nem a Hivatal az eljárásra illetékes szerv, az E-ügyintézési tv.-ben foglaltak alapján a Hivatal az ügy elintézéséhez szükséges személyes adatokat az eljáró elektronikus ügyintézést biztosító szerv részére továbbítja, ezen túlmenően sem EU-n belül más adatkezelő részére, sem harmadik országba, sem nemzetközi szervezet részére nem továbbít adatot.
4. Adatfeldolgozók: a Hivatal az adatkezelési cél elérése érdekében az alábbi adatfeldolgozót veszi igénybe:

* NISZ Nemzeti Infokommunikációs Szolgáltató Zrt.

1. **ADATKEZELÉS HELYE, MÓDJA, IDŐTARTAMA**
2. Az adatkezelés helye, módja: a Hivatal a megadott adatokat saját szerverén, elektronikus rendszerekben tárolja.
3. Az adatok megőrzésének ideje: a Hivatal eljárásának jogerős befejezését követően az adatokat az eljárás tárgyát képező ügy iratainak az ügyfajtára vonatkozó ágazati jogszabályban vagy az önkormányzati hivatalok egységes irattári tervének kiadásáról szóló 78/2012. (XII. 28.) BM rendeletben előírt ideig őrzi és gondoskodik az iratok selejtezéséről vagy levéltári őrizetbe adásáról.
4. **ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen. A Hivatal biztosítja a szombathely.hu oldal folyamatos elérhetőségét. Az ügyintézést biztosító informatikai rendszerben található adatokat a Hivatal az Informatikai Biztonsági Szabályzatában foglaltaknak megfelelően védi, azokról rendszeres biztonsági mentést készít.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; törlést; az adatkezelés korlátozását; valamint az adatok hordozhatóságát kérje; továbbá hozzájárulását visszavonja vagy tiltakozzon a személyes adatok kezelése ellen. Az Érintett a fentiekben meghatározott jogait az Adatkezelő elérhetőségein gyakorolhatja.

Az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, a törléshez valamint a zároláshoz (adatkezelés korlátozásához) való jog*

Az Érintett személy a megadott adatainak helyesbítését, a törlését valamint zárolását az Adatkezelő elérhetőségein keresztül kérheti. Amennyiben adatait az Adatkezelő jogszabályi kötelezettség alapján kezeli, úgy ezen jogalap alapján, ebből a célból jogosult az Adatkezelő az Érintett kérése ellenére is tovább kezelni.

1. *A tiltakozáshoz való jog*

Az Érintett az Adatkezelő elérhetőségein keresztül tiltakozhat az adatkezelés ellen, ha álláspontja szerint a Hivatal a személyes adatait nem a jelen adatkezelési tájékoztatóban megjelöltek szerint kezeli,

1. *Az adathordozhatósághoz való jog*

Az Érintett jogosult arra, hogy a rá vonatkozó, általa a Hivatal rendelkezésére bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat kérelmére az Adatkezelő egy másik adatkezelőnek továbbítsa.

1. *A hozzájárulás visszavonásának joga*

Az Érintett a hozzájárulását bármely időpontban, korlátozás nélkül visszavonhatja, amely nem érinti a visszavonás előtt adott hozzájárulás alapján végrehajtott adatkezelés jogszerűségét.

1. **JOGORVOSLATHOZ VALÓ JOG**

Amennyiben a személyes adatainak kezelésével kapcsolatos panasza merül fel, ezt a Hivatal elérhetőségein jelezheti a panasz békés rendezése érdekében. Ha ez nem vezet eredményre, úgy személyes adataival kapcsolatos jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: [info@szombathely.hu](mailto:info@szombathely.hu)

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: [adatvedelem@szombathely.hu](mailto:adatvedelem@szombathely.hu)

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: [ugyfelszolgalat@naih.hu](mailto:mugyfelszolgalat@naih.hu)

Honlap: <http://naih.hu>